Razgovor:Hrvatski predsjednički izbori 2019.

message: Izbori mogu biti održani kompletno u 2019. godini, kompletno u 2020. godini, najvjerojatnije je da će 1. krug biti u 2019. godini, a 2. krug u 2020. godini. U slučaju prve i treće varijante naslov može ostati isti, u slučaju druge varijante naslov valja promijeniti tako da glasi Hrvatski predsjednički izbori 2020.
Na francuskoj wikipediji članak su nazvali "Élection présidentielle croate de 2019-2020". Kad bi članke imenovali rednim brojem, ne bismo imali njihovih mogućih promjena naziva, ali takva imena nisu dovoljno deskriptivna, jasna. SpeedyGonsales 00:50, 13. studenoga 2019. (CET)
thread_title:  Ime članka 

message: Izabrao sam prag od 5 % za popis kandidata u pretkampanji, i samo jednu anketu, jer iako se podatci razlikuju od ankete do ankete, mislim da ni po jednoj anketi nema pet kandidata koji su prešli navedeni prag. Ako takva anketa postoji i ako je dovoljno relevantna, možemo dodati i petog kandidata do trenutka objave stvarnih kandidata, tj. onih koji su prikupili 10 tisuća valjanih potpisa. Samo prvo troje po svim dosadašnjim anketama prelazi 9 % (Škorin najslabiji rezultat u svibnju, dok su mu od lipnja do danas rezultati od 10 do 21 %). Kolakušić (po anketama) osvaja između 4,6 i 14 %; dok je najbolji sljedeći rezultat Pernarovih 4,5 iz lipnja, dok mu je prosjek bliži 2-3 posto. Iako je po nekim anketama Kolakušić ispod navedenih 5 %, imajući u vidu njegov uspjeh na izborima za Europski parlament, koji ankete nisu predvidjele, te pristup cjelovitije je  bolje, mislim da zaslužuje navođenje u tom odlomku, bez obzira na konačni ishod, a pogotovo ako bitno odskoči u pozitivnom smislu. Također, ako konačni ishod bude bitno odstupao od anketa, popis se može dopuniti onim kandidatom koga su anketne kuće podcijenile, a koji je ostvario najmanje dvoznamenkastu razliku u odnosu na ankete. SpeedyGonsales 01:06, 13. studenoga 2019. (CET)
thread_title:  Pretkampanja 

message: Pristup en.wp trivijalizira projekt (navođenje 10-ak ili više anketa), Wikipedija nije i ne treba biti baza trivijalnih podataka. Iako je nemoguće unaprijed razlikovati kvalitetu anketa (možda donekle po veličini uzorka), uz ovu jednu iz pretkampanje, može se navesti još jednu ili dvije iz vremena kampanje odnosno neposredno prije samih izbora, jer to je zanimljivo za analizu ozbiljnosti naših agencija za ispitivanje javnoga mnijenja. SpeedyGonsales 01:12, 13. studenoga 2019. (CET)
thread_title:  Broj navedenih anketa 

message: Slobodan Midžić sad već treći ili četvrti put "predaje potpise", koji do sada nikad ne zadovoljavaju traženi broj, pa ga nisam stavio u tablicu, iako ga je DIP evidentirao. Ako još netko uleti, bit će dodano kasnije ili sutra. SpeedyGonsales 23:56, 3. prosinca 2019. (CET)
thread_title:  Nevažeći potpisi 

message: Treba izvor. Ako su UHD dio Hrvatskih suverenista isto trebamo izvor i za to jer prigodom osnutka stranke nisu spomenuti a koalicija s prošlih izbora više ne postoji. Rovoobob Razgovor 21:13, 4. prosinca 2019. (CET)
thread_title:  UHD i podrška Škori 

message: Ne mora biti 18. veljače 2020., može biti npr. 15. ili 16. veljače (subota ili nedjelja) ili 18. veljače (utorak), no bitno je navesti činjenicu do kada traje tekući mandat, a kad počinje sljedeći. Ako se termin prisege promijeni, dopunit ćemo, jer u članku je navedeno samo kada počinje novi mandat, nije eksplicitno napisano da je prisega isti dan. SpeedyGonsales 22:16, 5. siječnja 2020. (CET)
thread_title:  Polaganje prisege